
TEHNISKĀ SPECIFIKĀCIJA
Būvdarbu iepirkumam “Objektu (patvertņu) pielāgošana un aprīkošana civilās aizsardzības mērķiem ZM un resora iestādēm”

1. Iepirkuma priekšmets un sasniedzamais rezultāts
1.1. Iepirkuma priekšmets ir būvniecības ieceres dokumentācijas izstrāde, ja tā nepieciešama, un būvdarbu veikšana Zemkopības ministrijas īpašumā esošajos piecos objektos (turpmāk – Objekti), pielāgojot attiecīgās telpas patvertņu vajadzībām civilās aizsardzības nodrošināšanai.
1.2. Darbi ietver:
1.2.1. būvniecības ieceres dokumentācijas (paskaidrojuma raksta) sagatavošanu, ja tā nepieciešama atbilstoši normatīvo aktu un būvvaldes prasībām;
1.2.2. ja būvniecības ieceres dokumentācija nav nepieciešama – izbūvējamo inženiertīklu shēmu un telpu plānu sagatavošanu, norādot iekārtu un aprīkojuma izvietojumu;
1.2.3. būvdarbu veikšanu atbilstoši katram Objektam noteiktajiem darbu veidiem un apjomiem;
1.2.4. izbūvēto inženiersistēmu un uzstādīto iekārtu ieregulēšanu, pārbaudi un testēšanu;
1.2.5. izpilddokumentācijas sagatavošanu un nodošanu Pasūtītājam;
1.2.6. būvdarbu pabeigšanai un Objekta nodošanai nepieciešamo darbību veikšanu atbilstoši izmantotajam būvniecības ieceres veidam un normatīvo aktu prasībām.
1.3. Darbu rezultātā Izpildītājam jānodrošina pilnībā pabeigtas, funkcionējošas un lietošanai gatavas telpas atbilstoši Tehniskās specifikācijas, izstrādātās būvniecības ieceres dokumentācijas un piemērojamo normatīvo aktu prasībām.
1.4. Izpildītājam jānodrošina, lai visi savstarpēji saistītie būvdarbi un inženiersistēmu risinājumi veidotu vienotu, funkcionējošu un droši ekspluatējamu risinājumu.
2. Objekti un darbu izpildes termiņi
	Daļas Nr.
	Objekta adrese
	Kadastra apzīmējums
	Darbu izpildes termiņš

	1.
	Brīvības iela 48, Ogre, Ogres nov., LV-5001
	74010030007001
	2 mēneši

	2.
	Mehanizatoru iela 2A, Preiļi, Preiļu nov., LV-5301
	76010050903005
	2 mēneši

	3.
	Varšavas iela 24, Daugavpils, LV-5404
	05000048307002
	3 mēneši

	4.
	Liepu iela 33B, Rēzekne, LV-4601
	21000180201005
	3 mēneši

	5.
	Latgales iela 248, Ludza, Ludzas nov., LV-5701
	68010080063003
	8 mēneši


3. Tehniskās prasības
3.1. Vispārīgās tehniskās prasības
3.1.1. Darbi veicami atbilstoši izstrādātajai būvniecības ieceres dokumentācijai, Tehniskajai specifikācijai un katram Objektam sagatavotajai darbu tāmei.
3.1.2. Darbos izmantojamajiem būvizstrādājumiem, materiāliem un iekārtām jāatbilst tiem piemērojamajām normatīvo aktu un standartu prasībām.
3.1.3. Izmantotajiem materiāliem un iekārtām jābūt jauniem, nelietotiem, bez defektiem un piemērotiem paredzētajam izmantošanas mērķim.
3.1.4. Ja piedāvāto tehnisko risinājumu īstenošanai nepieciešama esošo inženiertīklu, konstrukciju vai citu elementu pielāgošana, Izpildītājam jānodrošina tehniski korekts un funkcionējošs gala risinājums.
3.2. Ventilācijas sistēmas
3.2.1. Ventilācijas sistēmas izbūve veicama atbilstoši konkrētā Objekta tehniskajam risinājumam un paredzētajam telpu izmantošanas mērķim.
3.2.2. Ventilācijas sistēmas izbūvē ietveramas visas tās funkcionēšanai nepieciešamās sastāvdaļas, tostarp gaisvadi, restes vai difuzori, regulēšanas elementi, stiprinājumi, savienojumi, nepieciešamā elektroapgāde un vadības elementi, ciktāl tie nepieciešami konkrētajam risinājumam.
3.2.3. Pēc ventilācijas sistēmas izbūves Izpildītājam jāveic sistēmas ieregulēšana, balansēšana un darbības pārbaude.
3.2.4. Pasūtītājam nododama ventilācijas sistēmas izpildshēma un ventilācijas sistēmas mērījumu pase/protokols.
3.3. Elektroinstalācija un rezerves elektroapgāde
3.3.1. Elektroinstalācijas darbi veicami atbilstoši konkrētā Objekta tehniskajam risinājumam un darbu tāmei.
3.3.2. Izbūvējot rozetes, gaismas slēdžus, apgaismojumu un citas elektroietaises, jānodrošina to pilnīga montāža, pieslēgšana, nepieciešamie aizsardzības elementi un darbspējas pārbaude.
3.3.3. Objektos, kuros tas paredzēts darbu tāmē, izbūvējama rezerves elektroapgādes avota – ģeneratora un/vai UPS bateriju sistēmas – pieslēguma vieta, nodrošinot tehniski drošu iespēju pieslēgt rezerves elektroapgādes avotu.
3.3.4. Pieslēguma vietas izbūvē ietverama nepieciešamā elektroinstalācija, komutācijas un aizsardzības aparatūra, pieslēguma elementi, marķējums un darbspējas pārbaude atbilstoši izvēlētajam tehniskajam risinājumam.
3.3.5. Pēc elektroinstalācijas darbu pabeigšanas veicamas normatīvajos aktos noteiktās pārbaudes un Pasūtītājam nododami attiecīgie elektromērījumu protokoli.
3.4. Ugunsdrošības risinājumi
3.4.1. Ugunsdrošo durvju, ugunsdrošo vārstu, dūmu detektoru, ugunsdzēsības aparātu un citu ugunsdrošības elementu uzstādīšana veicama atbilstoši konkrētā Objekta tehniskajam risinājumam un darbu tāmei.
3.4.2. Ugunsdrošajiem būvizstrādājumiem un iekārtām jābūt ar to atbilstību apliecinošu dokumentāciju.
3.5. Hidroizolācijas, pretpelējuma un apdares darbi
3.5.1. Virsmu pretpelējuma apstrāde veicama pēc virsmu pienācīgas sagatavošanas, izmantojot paredzētajam lietojumam atbilstošus materiālus.
3.5.2. Hidroizolācijas darbi veicami, nodrošinot vienmērīgu un tehnoloģiski pareizu hidroizolācijas sistēmas izveidi.
3.5.3. Pirms apdares darbu veikšanas pamatnes sagatavojamas atbilstoši izmantojamā materiāla tehnoloģiskajām prasībām.
3.5.4. Pēc darbu pabeigšanas apdares virsmām jābūt vienmērīgām, pabeigtām un bez redzamiem darbu izpildes defektiem.
3.6. Materiālu un iekārtu aizvietošana
3.6.1. Tehniskajā dokumentācijā vai tāmē norādīto materiālu vai iekārtu aizvietošana ar ekvivalentiem pieļaujama tikai pēc iepriekšējas rakstiskas saskaņošanas ar Pasūtītāja pārstāvi un, ja attiecināms, autoruzraugu un būvuzraugu.
3.6.2. Piedāvātajam ekvivalentam jābūt ar tehniskajiem, funkcionālajiem un kvalitātes rādītājiem, kas nav zemāki par sākotnēji paredzētajiem.
3.6.3. Izpildītājs iesniedz Pasūtītājam dokumentāciju, kas ļauj objektīvi izvērtēt piedāvātā risinājuma līdzvērtību.
4. Darbu organizēšanas prasības
4.1. Darbi organizējami tā, lai iespējami maz ietekmētu iestādes darbību. Darbi, kas rada paaugstinātu troksni, putekļus, vibrāciju vai citus būtiskus iestādes darbības traucējumus, iepriekš saskaņojami ar Pasūtītāja pārstāvi.
4.2. Izpildītājs nodrošina darbu zonas norobežošanu un nepieciešamo drošības pasākumu ievērošanu visā darbu izpildes laikā.
4.3. Darbu laikā jānodrošina tīrība un kārtība Objektā, nepieļaujot būvniecības atkritumu uzkrāšanos tādā apjomā, kas traucē Objekta ekspluatāciju vai rada drošības riskus.
4.4. Ja darbu veikšanai nepieciešama remontējamo telpu atbrīvošana no mēbelēm vai citas mantas, šo darbu veikšana iepriekš saskaņojama ar Pasūtītāja pārstāvi.
4.5. Izpildītājs darbu laikā nodrošina esošo konstrukciju, inženiertīklu, telpu, aprīkojuma un citas mantas aizsardzību pret bojājumiem.
5. Darbu pabeigšana, pārbaude un dokumentācija
5.1. Pēc būvdarbu pabeigšanas Izpildītājs nodrošina izbūvēto inženiersistēmu un uzstādīto iekārtu ieregulēšanu, palaišanu, pārbaudi un testēšanu.
5.2. Pirms Darbu nodošanas Pasūtītājam Izpildītājs novērš visus Darbu pārbaudes laikā konstatētos defektus un nepilnības.
5.3. Izpildītājs atbilstoši veikto Darbu raksturam un piemērojamajām prasībām nodod Pasūtītājam vismaz šādu dokumentāciju:
– būvniecības ieceres dokumentāciju, ja attiecināms;
– izpildshēmas;
– ventilācijas sistēmas mērījumu pasi/protokolu;
– elektroinstalācijas pārbaudes un elektromērījumu protokolus;
– izbūvēto un uzstādīto iekārtu pārbaudes protokolus;
– izmantoto materiālu un iekārtu tehnisko un atbilstības dokumentāciju;
– iekārtu ekspluatācijas un apkopes instrukcijas;
– garantijas dokumentus;
– citus normatīvajos aktos vai būvniecības ieceres dokumentācijā noteiktos izpilddokumentus.
5.4. Ja būvniecības ieceres īstenošanai nepieciešama atzīme BIS par būvdarbu pabeigšanu vai Objekta nodošana ekspluatācijā, Izpildītājs nodrošina tam nepieciešamās dokumentācijas sagatavošanu un darbības savas atbildības ietvaros.
5.5. Pēc iekārtu un sistēmu ieregulēšanas, palaišanas un testēšanas Izpildītājs veic Pasūtītāja norādīto darbinieku instruktāžu par uzstādīto iekārtu un sistēmu lietošanu un uzturēšanu. Par instruktāžu sagatavojams protokols.
5.6. Pēc Darbu pabeigšanas Izpildītājs par saviem līdzekļiem uzkopj darbu veikšanas zonu, izved būvgružus, liekos materiālus, pagaidu konstrukcijas un citu Darbu veikšanai izmantoto aprīkojumu.
5.7. Darbi uzskatāmi par pilnībā pabeigtiem pēc visu paredzēto darbu izpildes, izbūvēto sistēmu un iekārtu darbspējas pārbaudes, konstatēto defektu novēršanas un noteiktās izpilddokumentācijas nodošanas Pasūtītājam.

